ai4bharat/Pralekha huggingface dataset:
मंत्रिमंडळ
केंद्रीय मंत्रिमंडळाची आंतरराज्य नदी पाणी तंटा  कायदा, 1956 अंतर्गत कृष्णा पाणी तंटा लवाद- II च्या संदर्भ अटींना मंजुरी- तेलंगणाने केली होती विनंती
नवी दिल्ली, 4 ऑक्टोबर 2023
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत मंत्रिमंडळाने सध्या अस्तित्वात असलेल्या आंतरराज्य नदी पाणी तंटा  कायदा, 1956 च्या कलम 5 अंतर्गत कृष्णा पाणी तंटा लवाद- II च्या पुढील संदर्भ अटीना मंजुरी दिली आहे. कायदेविषयक मत विचारात घेऊन आणि तेलंगणा सरकारने आंतरराज्य नदी पाणीतंटा कायदा, 1956 च्या कलम  अंतर्गत केलेल्या तक्रारीत उपस्थित केलेल्या मुद्यांच्या आधारे हा निर्णय घेण्यात आला आहे.
कृष्णा नदीच्या पाण्याचा वापर, वितरण आणि नियंत्रण यासंदर्भात तेलंगणा आणि आंध्र प्रदेश यांच्यातील वादाचे निराकरण झाल्यास दोन्ही राज्यांसाठी विकासाची नवी दालने खुली होतील आणि दोन्ही राज्यांच्या जनतेसाठी ते फायदेशीर असेल. त्यामुळे बळकट राष्ट्रउभारणीला देखील मदत होईल.
केंद्र सरकारने पक्षकार राज्यांच्या विनंतीवरून 2-4-2004 रोजी आंतरराज्य नदी पाणी तंटा कायदा, 1956 च्या कलम  अंतर्गत कृष्णा पाणी वाद लवाद- II ची स्थापना केली होती. त्यानंतर 2-6-2014 रोजी भारतातील एक राज्य म्हणून तेलंगणा राज्य अस्तित्वात आले. आंध्र प्रदेश पुनर्रचना कायदा , 2014 च्या कलम 89 नुसार कृष्णा पाणी तंटा लवाद- -II च्या कालावधीत सदर आंध्र प्रदेश पुनर्निर्मिती कायदा 2014 च्या खंड  आणि  चे निरसन करण्यासाठी वाढ करण्यात आली.
त्यानंतर तेलंगणा सरकारने 14-7-2014 रोजी केंद्र सरकारच्या जलशक्ती मंत्रालयाच्या नदीविकास आणि गंगा पुनरुत्थान आणि जलसंपदा विभागाकडे कृष्णा नदीच्या पाण्याचा वापर, वितरण आणि नियंत्रण याबाबतच्या वादाचा संदर्भ देत तक्रार दाखल केली. या प्रकरणात तेलंगणा सरकारकडून 2015 मध्ये सर्वोच्च न्यायालयात रिट याचिका देखील दाखल करण्यात आली होती. तेलंगणा सरकारने 2018 मध्ये जलशक्ती मंत्रालयाच्या नदीविकास आणि गंगा पुनरुत्थान आणि जलसंपदा विभागाला विनंती केली की ही तक्रार सध्या अस्तित्वात असलेल्या कृष्णा पाणी तंटा लवाद- II कडे वर्ग करावी आणि त्याची व्याप्ती केवळ तेलंगणा आणि आंध्र प्रदेश राज्यांपुरतीच मर्यादित करावी. 2020 मध्ये जलशक्ती मंत्र्यांच्या अध्यक्षतेखाली दुसऱ्या ऍपेक्स कौन्सिलच्या बैठकीत या प्रकरणावर चर्चा करण्यात आली. या बैठकीत चर्चा झाल्यानुसार तेलंगणा सरकारने सदर रिट याचिका 2021 मध्ये मागे घेतली आणि त्यानंतर विधि आणि न्याय मंत्रालयाकडून जलशक्ती मंत्रालयाच्या नदीविकास आणि गंगा पुनरुत्थान आणि जलसंपदा विभागाकडून कायदेविषयक मत मागवण्यात आले.
N.Chitale/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
केंद्रीय आरोग्य मंत्री मनसुख मांडविय यांनी कोविड–19 बाबत अत्यावश्यक औषधांच्या उपलब्धतेचा आणि त्यांच्या राखीव साठ्यांचा घेतला आढावा
8 औषधांच्या राखीव साठ्यांचा घेतला आढावा, देशात पुरेसा साठा आणि कच्चा माल उपलब्ध
नवी दिल्ली, 1 सप्टेंबर 2021
केंद्रीय आरोग्य आणि कुटुंब कल्याण, रसायने आणि खत मंत्री मनसुख मांडवीय यांनी देशातील कोविड-19 बाबतच्या आवश्यक औषधांचा पुरवठा आणि त्यांची उपलब्धता यांचा आज आढावा घेतला.
सर्व आवश्यक औषधांचा साठा पुरेसा साठा उपलब्ध असल्याचे या आढाव्या दरम्यान आढळून आले. या औषधांसाठी लागणारा कच्चा माल देखील पुरेशा प्रमाणात देशात उपलब्ध आहे.
8 औषधांसाठी धोरणात्मक राखीव साठा तयार करण्यात आला असून देशात ती उपलब्ध आहेत. ही औषधे याप्रमाणे-
- टॉसिलिझुमॅब
- मेथाइल प्रेडिनिसोलोन
- इनाक्सोपिरिन
- डेक्सामेथासोन
- रेमडेसिविर
- अम्फोटेरिसिन बी डेओक्सीकोलेट
- पोसाकोनाझोल
- इन्ट्रोव्हिनस इम्युनोग्लोबिलिन 
आरोग्य आणि कुटुंब कल्याण मंत्रालयातील वरिष्ठ अधिकारी यावेळी आढावा बैठकीस उपस्थित होते.N.Chitale/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 138
रेल्वे मंत्रालय
"स्वच्छता ही सेवा' पंधरवाड्यानिमित्त रेल्वे मंत्रालयाच्या देशभरातील सर्व विभागात विविध कार्यक्रमाचे आयोजन
रेल्वे मंत्रालयाच्या देशभरातील सर्व विभागात 15 सप्टेंबर ते 2 ऑक्टोबर 2018 राष्ट्रपिता महात्मा गांधी, यांच्या १५० व्या जयंती निमित्त "स्वच्छता ही सेवा" हा पंधरवडा पाळण्यात आला होता. यानिमित्त विविधी उपक्रम राबवण्यात आले.
सर्व रेल्वे कर्मचा-यांना स्वच्छतेची शपथ देऊन या पंधरवड्याची सुरुवात झाली .त्यानंतरच्या प्रत्येक दिवशी विशेष संकल्पना घेऊन स्वच्छता अभियान राबवण्यात आले. भारतीय रेल्वेच्या सर्व विभागात स्वच्छ स्थानक, स्वच्छ ट्रेन, स्वच्छ नीर, स्वच्छ परिसर, स्वच्छ संवाद, स्वच्छता विषयक जागृती अशा प्रत्येक संकल्पनेवर दोन दिवसांचे कार्यक्रम घेण्यात आले.
पंधरवडा मोहिमेसाठी विस्तृत मार्गदर्शक तत्वे तयार करण्यात आली आणि ती भारतीय रेल्वेच्या प्रत्येक विभागात प्रसारित केली गेली.
स्वच्छता पंधरवड्यादरम्यान, रेल्वे मार्गाशेजारी सुमारे 100 किलोमीटर वर वृक्षारोपण करण्यात आले. .महात्मा गांधी यांच्याशी संबंधित 43 स्थानके,
महत्वाच्या ठिकाणांजवळची 28 तसेच दिल्ली, आगरा, जयपूर चा सुवर्ण त्रिकोण अशा सर्व स्थानकांची स्वच्छता या पंधरवड्यात करण्यात आली. महात्मा गांधीशी संबंधित रेल्वे स्थानकांवर काही खास संकल्पना घेऊन चित्रेही रंगवण्यात आली. २ ऑक्टोबरला, म्हणजे आज, सर्व रेल्वेगाड्यांच्या डब्यांमध्ये राष्ट्रध्वज आणि स्वच्छता लोगो प्रदर्शित केला जातो आहे.
'स्वच्छता ही सेवा' हा उपक्रम यशस्वी करण्यसाठी सोशल मीडिया, नुक्कड नाटक, ऑडिओ /व्हिडीओ ध्वनिचित्रफीत यांचा वापर करुन जनजागृती करत प्रवाशांना, विद्यार्थ्यांना, कुटुंबांना या मोहिमेत सहभागी होण्यासाठी प्रोत्साहन देण्यात आले.
मध्य रेल्वेनेही यानिमित्त विविध उपक्रम राबवले. कल्याण रेल्वे शाळेतील शिक्षक आणि विद्यार्थ्यांनी मिळून कळवा कार शेडमधील रेल्वेडब्यांवर राष्ट्रध्वज रंगविले. तसेच महात्मा गांधींची वचने आणि सुविचारही रंगवण्यात आले. त्याशिवाय स्वच्छतेला प्रोत्साहन देण्यासाठी, मध्य रेल्वेने विभागीय आणि विभागीय स्तरावर विविध स्पर्धा आयोजित केल्या. यात सर्वोत्तम रेल्वे वर्कशॉप, शेड्स, कोचिंग डेपो, हॉस्पिटल, मुख्यालय कार्यालये, मेल / एक्सप्रेस रेक, कंट्रोल ऑफिस आणि रेल्वे कॉलनी अशा सर्व ठिकाणी स्वच्छता विषयक उपक्रमांच्या स्पर्धा घेण्यात आल्या होत्या.
पश्चिम रेल्वेने यानिमित्त 28 सप्टेंबर, 2018 रोजी, 'स्वच्छ नीर' उपक्रम राबवला. ज्यात पिण्याचे पाणी, पाणी विकणारी मशीन , फिल्टर पुरवठा स्रोत, पाण्याचे नळ अशा सर्व ठिकाणी तपासणी करण्यात आली. रेल्वे स्थानकांवर तसेच कार्यालयांमध्ये, रेल्वे कॉलनी, रुग्णालये, आरोग्य युनिट आणि शाळांमध्ये होणाऱ्या पाण्याची शुद्धता तपासण्यात आली. पावसाचे पाणी वापरण्यासाठी रेन वॉटर हार्वेस्टिंग उपक्रम राबवण्यात आला. स्वयंसेवकांनी स्वच्छता जागृती करण्यासाठी नुक्कड नाटक आयोजित केले होते .वैयक्तिक स्वच्छतेचे महत्व पटवून देण्यसाठी चर्चगेट आणि मुंबई सेंट्रल स्टेशनवर रेल्वेने प्रवाशांना पेपरसोप वितरीत केले .पश्चिम रेल्वेने 'स्वच्छ आहार' हा दिवसही साजरा केला. या मोहिमेअंतर्गत खानपान व्यवस्थेशी सम्बधित सर्व विभागांची स्वच्छता तपासणी करण्यात आली
पंतप्रधान कार्यालय
पंतप्रधानांनी मणिपूरमध्ये भूस्खलनामुळे निर्माण झालेल्या परिस्थितीचा आढावा घेतला
केंद्र सरकारच्या वतीने सर्वतोपरी सहाय्य करण्याची ग्वाही
पंतप्रधान नरेंद्र मोदी यांनी मणिपूरचे मुख्यमंत्री एन बिरेन सिंह यांच्याशी यांच्याशी संवाद साधून भूस्खलनामुळे राज्यात निर्माण झालेल्या परिस्थितीचा आढावा घेतला.
पंतप्रधानांनी ट्विट केले आहे.
"मणिपूरचे मुख्यमंत्री एन बिरेन सिंगजी यांच्याशी बोलून दुर्दैवी अशा भूस्खलनामुळे राज्यात निर्माण झालेल्या परिस्थितीचा आढावा घेतला. केंद्र सरकारकडून सर्वतोपरी मदत पुरवली जाईल. या दुर्घटनेत मृत्युमुखी पडलेल्यांच्या कुटुंबियांच्या दुःखात मी सहभागी आहे. जखमींच्या प्रकृतीला लवकर आराम पडावा, अशी मी प्रार्थना करतो."
गृह मंत्रालय
पंतप्रधान नरेंद्र मोदी यांनी केलेल्या आवाहनानुसार सुरू करण्यात आलेल्या ‘हर घर तिरंगा’  अभियानांतर्गत केंद्रीय गृह आणि सहकारमंत्री अमित शाह यांनी आज नवी दिल्ली येथील आपल्या निवासस्थानावर तिरंगा फडकवला
मातृभूमीसाठी बलिदान देणाऱ्या साहसी वीरांना अमित शाह यांनी अभिवादन केले
13 ऑगस्ट ते 15 ऑगस्ट दरम्यान आपल्या घरांवर देशाचा तिरंगा ध्वज फडकवण्याचे आणि राष्ट्रभक्तीची भावना जागृत करणाऱ्या या अभियानात सहभागी होण्याचे केले देशवासियांना आवाहन
तिरंगा ध्वजासोबत आपले छायाचित्र देखील http://harghartiranga.com वर अपलोड करण्याचे आणि इतरांना देखील आपले छायाचित्र अपलोड करण्यासाठी प्रेरणा देण्याचे देखील केले आवाहन
पंतप्रधान नरेंद्र मोदी यांनी केलेल्या आवाहनानुसार सुरू करण्यात आलेल्या ‘हर घर तिरंगा’  अभियानांतर्गत केंद्रीय गृह आणि सहकारमंत्री अमित शाह यांनी आज नवी दिल्ली येथील आपल्या निवासस्थानावर तिरंगा फडकवला. मातृभूमीसाठी बलिदान देणाऱ्या साहसी वीरांना देखील त्यांनी यावेळी अभिवादन केले. आपल्या ट्वीटमध्ये अमित शाह म्हणाले, “तिरंगा हा आपला अभिमान आहे. प्रत्येक भारतीयाला तो एकत्र आणतो आणि प्रेरणा देतो. पंतप्रधान नरेंद्र मोदी यांनी केलेल्या हर घर तिरंगा अभियानाच्या आवाहनानुसार आज मी नवी दिल्ली येथील माझ्या घरावर तिरंगा फडकवला आणि मातृभूमीसाठी आपले सर्वस्व अर्पण करणाऱ्या साहसी वीरांना वंदन केले.
केंद्रीय गृहमंत्री अमित शाह म्हणाले, “13 ऑगस्ट ते 15 ऑगस्ट दरम्यान आपल्या घरांवर देशाचा तिरंगा ध्वज फडकवण्याचे आणि प्रत्येकाच्या हृदयात राष्ट्रभक्तीची भावना जागृत करणाऱ्या या अभियानात सहभागी होण्याचे मी सर्व देशवासीयांना आवाहन करत आहे. तिरंगा ध्वजासोबत तुमचे छायाचित्र देखील http://harghartiranga.com वर अपलोड करा आणि अशाच प्रकारे इतरांनाही त्यांचे छायाचित्र अपलोड करण्यासाठी प्रेरित करा.”
मंत्रिमंडळ
खाण आणि भूविज्ञान क्षेत्रात भारत आणि मोरक्को यांच्यातल्या सामंजस्य कराराला केंद्रीय मंत्रिमंडळाची मंजुरी
नवी दिल्ली, 16 मे 2018
खाण आणि भूविज्ञान क्षेत्रात भारत आणि मोरक्को यांच्यात झालेल्या सामंजस्य कराराला, केंद्रीय मंत्रिमंडळाने पूर्वलक्षी प्रभावाने मंजुरी दिली आहे. मोरक्कोचे उर्जा, खाण आणि शाश्वत विकास मंत्रालय आणि भारताचे खाण मंत्रालय यांच्यात नवी दिल्लीत 11 एप्रिल 2018 ला या सामंजस्य करारावर स्वाक्षऱ्या झाल्या होत्या.
या सामंजस्य करारामुळे खाण आणि भूविज्ञान क्षेत्रात भारत आणि मोरक्को यांच्यात संस्थात्मक यंत्रणा निर्माण होणार आहे. उभय देशांच्या आर्थिक, सामाजिक आणि पर्यावरण क्षेत्रासाठी हे सहकार्य परस्परांना फायदेशीर ठरणार आहे.
खाण आणि भूविज्ञान क्षेत्रात भारत आणि मोरक्को यांच्यातले सहकार्य मजबूत करण्याचा या सामंजस्य कराराचा उद्देश आहे. भूविज्ञान पायाभूत सुविधांचा विकास, खाण आणि भूविज्ञानाला प्रोत्साहन, प्रशिक्षण कार्यक्रम आणि भूगर्भीय माहिती आणि आकडेवारी विषयक बँक यासारख्या क्षेत्रात हे सहकार्य करण्यात येणार आहे त्यामुळे कल्पकतेला चालना मिळणार आहे.
N.Sapre/N.Chitale/D.Rane
(Visitor Counter : 73
पंतप्रधान कार्यालय
महाराष्ट्र दिनानिमित्त पंतप्रधानांनी दिल्या महाराष्ट्रातील जनतेला शुभेच्छा
नवी दिल्ली, 1 मे 2020
महाराष्ट्र दिनानिमित्त पंतप्रधान नरेंद्र मोदी यांनी महाराष्ट्रातील जनतेला शुभेच्छा दिल्या आहेत.
“महाराष्ट्र दिनानिमित्त महाराष्ट्र राज्यातल्या बंधू- भगिनींना माझ्या शुभेच्छा. देशाच्या जडणघडणीतील महाराष्ट्राच्या भरीव योगदानाचा भारताला अभिमान आहे. येणाऱ्या काळात राज्याच्या प्रगती आणि संपन्नतेसाठी मी प्रार्थना करतो. जय महाराष्ट्र !” असे ट्विटरवर दिलेल्या शुभेच्छा संदेशात पंतप्रधानांनी सांगितले.B.Gokhale/V.Joshi/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
फरारी आर्थिक गुन्हेगारांविरुद्ध कारवाई करण्यासाठी, भारताने जी -20 देशांच्या समूहाला सुचविलेले नऊ मुद्दे आणि मालमत्तावसुली
नवी दिल्ली, 30 नोव्हेंबर 2018
- जी -20 देशांनी मजबूत आणि सक्रिय सहकार्याद्वारे, फरारी आर्थिक गुन्हेगारांशी व्यापक आणि कार्यक्षमतेने व्यवहार करणे.
- कायदेशीर प्रक्रियेत सहकार्य, जसे की, गुन्हेगारी प्रक्रियेमध्ये आलेल्या संथगतीला परिणामकारक बनविणे, गुन्हेगारांकडून लवकरात लवकर आर्थिक गुन्ह्याची परतफेड तसेच गुन्हेगारांविरुद्ध त्वरीत कारवाईला प्रोत्साहन,आणि त्याच्या मूळ देशाला गुन्हेगार स्वाधीन करणे.
- जी-20 देशांच्या संयुक्त प्रयत्नांद्वारे अशी यंत्रणा तयार करणे ज्याद्वारे आर्थिक गुन्हेगाराला कुठल्याही देशात प्रवेश आणि सुरक्षा मिळण्यास नकार मिळेल.
- संयुक्तराष्ट्रसंघाच्या भ्रष्टाचारविरोधीकराराच्या  तत्त्वांनुसार, संयुक्तराष्ट्रसंघाच्या राष्ट्राबाहेरील एकत्रित गुन्ह्याविरुद्ध विशेषतः आंतरराष्ट्रीय सहकार्यांशी संबंधित कराराची पूर्णतः आणि परिणामकारकरीत्या अंमलबजावणी करणे.
- फायनान्शिअल इंटेलिजन्सयुनिट  आणि सक्षमप्राधिकाऱ्यांदरम्यान योग्य वेळेत आणि व्यापक माहितीच्या आदान-प्रदानासाठी आंतरराष्ट्रीय सहकार्य प्रस्थापित करण्याला एफ.ए.टी.एफने प्राधान्यता आणिलक्ष ठरवावे.
- भटक्या आर्थिकगुन्हेगारांची मानक परिभाषा तयार करण्यासाठी एफएटीएफने विशेष कार्य सोपवावे.
- एफएटीएफने आपल्या स्थानिक कायद्यानुसार, जी -20 देशांना मार्गदर्शन व सहाय्य प्रदानकरण्यासाठी भटकलेल्या आर्थिक गुन्हेगारांना हाताळण्यासाठी ओळख, प्रत्यावर्तना आणि न्यायिक कार्यवाही संबंधित सामान्यत: सर्वमान्य आणि प्रमाणित प्रक्रियांचा एक संच देखील विकसित केला पाहिजे.
- अनुभवाचे वाटप आणि प्रत्यावर्तन यशस्वी प्रकरणांसाठी, प्रत्यावर्तन आणि विद्यमान कायदेशीर सहाय्य इत्यादींसह उत्कृष्ट प्रथा सामायिक करण्यासाठी सामान्य मंच उपलब्ध करावा.
- जी-20 फोरमने अशा आर्थिक गुन्हेगारांची मालमत्ता शोधून काढावी ज्यांच्यावर त्याच्या स्वत:च्या देशांचे कररुपी कर्ज असून त्याची परतफेड करुन घ्यावी.
B.Gokhale/P.Malandkar
(Visitor Counter : 76
पर्यटन मंत्रालय
एका अनोख्या उपक्रमात पर्यटन मंत्रालयाने 26 फेब्रुवारी 2023 रोजी जम्मूमधील भदेरवाह येथे पहिल्या स्नो मॅरेथॉनचे केले आयोजन
स्नो मॅरेथॉनमध्ये 130 हून अधिक धावपटूंनी घेतला सहभाग
नवी दिल्ली, 27 फेब्रुवारी 2023
भारत सरकारच्या पर्यटन मंत्रालयाने  रियल स्पोर्ट्स इंडिया, स्थानिक प्रशासन आणि अमेझिंग भदेरवाह टुरिझम असोसिएशन  यांच्या संयुक्त विद्यमाने 26 फेब्रुवारी 2023 रोजी जम्मूतील भदेरवाह येथे पहिली स्नो मॅरेथॉन आयोजित केली होती. या पहिल्या जम्मू स्नो रन सफारीला डोडा शहराचे जिल्हा दंडाधिकारी तसेच उपायुक्त विशेष महाजन यांच्या हस्ते झेंडा दाखवून रवाना करण्यात आले.
देशभरातील प्रवासी, साहसी आणि उत्साही लोकांमध्ये मॅरेथॉन साहसाची भावना वाढवण्यासाठी तसेच भारतीय स्वातंत्र्याची 75 वर्षे, भारताचे जी 20 अध्यक्षपद साजरे करताना, देखो अपना देश, युवा पर्यटन क्लब आणि फिट इंडिया मूव्हमेंट या उपक्रमांना चालना देण्यासाठी या पहिल्या भव्य स्नो मॅरेथॉन स्पर्धेचे आयोजन करण्यात आले आहे. जिल्हा विकास परिषद, जिल्हा प्रशासन, भारतीय सेना दल, जम्मू विद्यापीठचा भदरवाह परिसर यांनी या कार्यक्रमाच्या आयोजनात महत्वपूर्ण योगदान दिले. या मॅरेथॉनमध्ये अनेक शालेय विद्यार्थी, शिक्षक आणि शाळा/ महाविद्यालय व्यवस्थापन यांनाही प्रेक्षक म्हणून आमंत्रित करण्यात आले होते. शालेय/ महाविद्यालयीन शिक्षक/ व्याख्यात्यांना युवा पर्यटन क्लब तयार करण्यासाठी आणि तरुणांच्या सक्रिय सहभागातून पर्यटनाला चालना देण्यासाठी आवश्यक माहिती देखील देण्यात आली.
या मॅरेथॉनमध्ये देशभरातून 130 धावपटू सहभागी झाले होते. गुलदंडा येथून मॅरेथॉनला सुरुवात झाली. या सहभागींना 5 किमी, 10 किमी आणि 25 किमी धावण्याचा पर्याय देण्यात आला होता. बर्फाच्छादित भदरवाहचा चित्ताकर्षक परिसर डोळ्यांना सुखावणारा आणि आनंद देणारा होता. सहभागींना प्रोत्साहन देण्यासाठी स्थानिक लोक मोठ्या संख्येने उपस्थित होते. पर्यटन मंत्रालय येत्या काही वर्षांत असे अनेक कार्यक्रम मोठ्या प्रमाणावर आयोजित करेल अशी अपेक्षा करत आहे.R.Aghor/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 99
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 138.35 cr vaccine doses have been administered so far under Nationwide Vaccination Drive
- India's Active caseload currently stands at 79,097; lowest in 574 days
- Active cases account for less than 1% of total cases, currently at 0.23%; Lowest since March 2020
- Recovery Rate currently at 98.40%; Highest since March 2020
- 8,043 recoveries in the last 24 hours increases Total Recoveries to 3,41,95,060
- 5,326 new cases in the last 24 hours; lowest in 581 days
- Daily positivity rate  less than 2% for last 78 days
- Weekly Positivity Rate  less than 1% for last 37days
- 66.61 cr. Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 21 डिसेंबर 2021
आरोग्य मंत्रालयाची कोविड-19 घडामोडींवरील माहिती
भारताने गेल्या 24 तासात कोविड प्रतिबंधक लसीच्या 64,56,911 मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 138.35 कोटीपेक्षा जास्त  मात्रा दिल्या आहेत. एकूण 1,46,27,925 सत्रांद्वारे मात्रा देण्यात आल्या आहेत.
गेल्या 24 तासात 8,043 रुग्ण कोरोना मुक्त झाले असून महामारीच्या सुरवातीपासून कोरोनाची लागण झालेल्यांपैकी एकूण 3,41,95,060 रुग्ण कोरोना मुक्त झाले आहेत. कोरोनातून रुग्ण बरे होण्याचा दर 98.40% झाला आहे, गेल्या मार्च 2020 पासूनचा हा सर्वात अधिक दर आहे.
सलग 54 दिवसांपासून 15,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/केंद्र शासित प्रदेश यांच्या समन्वित प्रयत्नांचा हा परिणाम आहे. गेल्या 24 तासात 5,326 नव्या रुग्णांची नोंद झाली. गेल्या 581 दिवसांतील ही सर्वात कमी संख्या आहे. देशात उपचाराधीन रुग्णांची संख्या 79,097 असून 574 दिवसातली ही सर्वात कमी संख्या आहे. उपचाराधीन रुग्ण, एकूण पॉझिटीव्ह रुग्णांच्या 0.23% असून मार्च 2020 पासून सर्वात कमी आहे.
देशभरात चाचणी क्षमता व्यापक करण्यात येत असून देशात गेल्या 24 तासात 10,14,079 चाचण्या करण्यात आल्या. भारताने आतापर्यंत 66.61 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 0.59% असून गेले 37 दिवस 1% पेक्षा कमी आहे. दैनंदिन पॉझीटीव्हिटी दर 0.53% असून गेले 78 दिवस 2% पेक्षा कमी आणि 113 दिवस 3% पेक्षा कमी आहे.
इतर अपडेट्स :
महत्त्वाचे ट्विट्सN.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
पंतप्रधान कार्यालय
पंतप्रधानांनी गुजरातमधील जिल्हा पंचायत सदस्यांची भेट घेतली
पंतप्रधान नरेंद्र मोदी यांनी आज गुजरातमधील जिल्हा पंचायत सदस्यांची भेट घेतली. गावांमधील पायाभूत सुविधांमध्ये सुधारणा करणे व जीवनाची गुणवत्ता वाढवणे या विषयांवरील त्यांच्या मतांची पंतप्रधानांनी प्रशंसा केली.
पंतप्रधानांनी आपल्या ट्विट संदेशात म्हटले आहे,
“ गुजरातमधील जिल्हा पंचायत सदस्यांशी उत्तम भेट झाली, गावांमधील पायाभूत सुविधांमध्ये सुधारणा करणे व जीवनाची गुणवत्ता वाढवणे या विषयांवरील त्यांची मते खूपच विचारप्रवर्तक होती.”
पेट्रोलियम आणि नैसर्गिक वायू मंत्रालय
जागतिक जैवइंधन आघाडीच्या माध्यमातून भारत जगाला जैवइंधन क्षेत्रातील नवीन मार्ग दर्शवेल : केंद्रीय पेट्रोलियम मंत्री हरदीप सिंग पुरी
पंतप्रधान नरेंद्र मोदी यांच्या या प्रयत्नांमुळे संपूर्ण जगाचे पेट्रोल आणि डिझेलवरचे अवलंबित्व नक्कीच कमी होईल : हरदीप सिंग पुरी
जागतिक जैवइंधन आघाडीच्या माध्यमातून भारत जगाला जैवइंधन क्षेत्रातील एक नवीन मार्ग दाखवेल असं केंद्रीय पेट्रोलियम आणि नैसर्गिक वायू आणि गृहनिर्माण आणि शहरी व्यवहारमंत्री हरदीप सिंग पुरी यांनी म्हटलं आहे. हरदीप सिंग पुरी यांनी ‘X’ समाज माध्यमावर अनेक संदेशांची एक मालिका सामायिक केली आहे. वसुधैव कुटुंबकम या मंत्राचे अनुसरण करत पंतप्रधान नरेंद्र मोदी करत असलेल्या प्रयत्नांमुळे संपूर्ण जगाचे पेट्रोल आणि डिझेलवरचं अवलंबित्व नक्कीच कमी होईल, असा विश्वास त्यांनी व्यक्त केला आहे.
जागतिक ऊर्जा क्षेत्राच्या इतिहासात नोंद होईल अशी जागतिक जैवइंधन आघाडी स्थापन करण्याची घोषणा पंतप्रधान नरेंद्र मोदी यांनी काल जी २० परिषदेच्या अनुषंगाने केली. 19 राष्ट्रे आणि 12 आंतरराष्ट्रीय संस्थांनी या आघाडीत सामील होण्यासाठी आधीच संमती दर्शवली आहे.
जैवइंधनाचा वापर सुलभ करण्यासाठी सरकार, आंतरराष्ट्रीय संस्था आणि उद्योग यांची आघाडी विकसित करण्यासाठी जागतिक जैवइंधन आघाडी हा भारताच्या नेतृत्वाखालील उपक्रम आहे. जैवइंधन विकासाला चालना देण्यासाठी जैवइंधनाचे सर्वात मोठे ग्राहक आणि उत्पादकांना एकत्र आणणे हे या उपक्रमाचे उद्दीष्ट आहे. जैवइंधनाला ऊर्जा संक्रमणाची गुरुकिल्ली म्हणून स्थान देणे आणि त्याद्वारे रोजगार निर्मिती आणि आर्थिक वाढीस हातभार लावणे हा देखील यामागील उद्देश आहे.
पेट्रोलियम आणि नैसर्गिक वायू मंत्री हरदीप सिंग पुरी यांनी अमेरिकेच्या ऊर्जा मंत्री जेनिफर ग्रॅनहोम, ब्राझीलचे ऊर्जा मंत्री अलेक्झांड्रे सिल्वेरा आणि ब्राझीलमधील संस्था यूनिकाचे अध्यक्ष मुख्य कार्यकारी अधिकारी डॉ. इवांद्रो गुसी यांचे जागतिक जैवइंधन आघाडीची बीजे रोवल्याबद्दल आभार मानले.
जी 20 राष्ट्रे आणि आंतरराष्ट्रीय ऊर्जा एजन्सी , आंतरराष्ट्रीय नागरी विमान वाहतूक संघटना , जागतिक आर्थिक मंच , आणि जागतिक एलपीजी असोसिएशन यासारख्या ऊर्जा क्षेत्रातील जागतिक स्तरावरील संस्थांनी पाठबळ दिलेल्या दूरदर्शी जागतिक जैवइंधन आघाडीच्या माध्यमातून जागतिक जैवइंधन व्यापार आणि या क्षेत्रातील सर्वोत्तम पद्धतींना सामर्थ्य प्राप्त होईल आणि ऊर्जा चतुष्कोणात ही आघाडी महत्वाची भूमिका बजावेल, असे हरदीप सिंग पुरी यांनी म्हटले आहे. यामुळे शेतकऱ्यांना उत्पन्नाचा अतिरिक्त स्रोत प्राप्त होऊन त्यांना ‘अन्नदाता ते उर्जादाता ’ अशी नवी ओळख मिळेल. गेल्या 9 वर्षात आम्ही आमच्या शेतकर्यांना 71,600 कोटी रुपये दिले आहेत. वर्ष 2025 पर्यंत E20 च्या अंमलबजावणीनंतर, भारत तेल आयातीवर खर्च होणारे सुमारे 45,000 कोटी रुपये आणि 63 लाख टन तेलाची वार्षिक बचत करेल, असेही ते म्हणाले.
ही आघाडी सहकार्यावर लक्ष केंद्रित करेल आणि भारतीय उद्योगांना तंत्रज्ञान निर्यात आणि उपकरणांची निर्यात करण्याच्या स्वरूपात अतिरिक्त संधी प्रदान करेल. यामुळे पीएम-जीवनयोजना, परवडणाऱ्या वाहतुकीच्या दिशेने शाश्वत पर्याय  आणि गोवर्धन योजना यासारख्या भारताच्या विद्यमान जैवइंधन कार्यक्रमांना गती देण्यास मदत होईल. ज्यामुळे शेतकऱ्यांचे उत्पन्न वाढेल, रोजगार निर्मिती होईल आणि भारतीय परिसंस्थेचा सर्वांगीण विकास होईल.
पंतप्रधान कार्यालय
5 वी बिमस्टेक शिखर परिषद
बिमस्टेकचे विद्यमान अध्यक्षपद भूषवत असलेल्या श्रीलंकेने आभासी पद्धतीने आयोजित केलेल्या 5 व्या बिमस्टेक शिखर परिषदेत पंतप्रधान नरेंद्र मोदी यांनी आज भाग घेतला.
5 व्या बिमस्टेक शिखर परिषदेपूर्वी, 28 आणि 29 मार्च रोजी कोलंबोमध्ये प्रत्यक्ष आणि आभासी पद्धतीने वरिष्ठ अधिकारी आणि परराष्ट्र मंत्री स्तरावरील पूर्व तयारी संबंधी बैठका झाल्या.
शिखर परिषदेची संकल्पना “एक लवचिक प्रदेश, समृद्ध अर्थव्यवस्था, निरोगी जनतेच्या दिशेने, ” अशी असून सदस्य राष्ट्रांची सध्याची प्राधान्ये आणि कोविड-19 च्या आर्थिक आणि विकास संबंधी परिणामांना सामोरे जाण्यासाठी सदस्य राष्ट्रांच्या कार्यक्रमांना बळ देणारे सहकार्य उपक्रम विकसित करण्याचा बिमस्टेकचा प्रयत्न आहे. शिखर परिषदेचे मुख्य फलित बिमस्टेक घोषणापत्राचा स्वीकारआणि त्यावर स्वाक्षरी असून यामुळे बंगालच्या उपसागराच्या किनारी असलेल्या आणि त्यावर अवलंबून असलेल्या सदस्य राज्यांनी बनलेल्या संघटनेला औपचारिक मान्यता मिळाली आहे.
शिखर परिषदेत बिमस्टेक कनेक्टिव्हिटी कार्यक्रमात नेत्यांद्वारे ‘वाहतूक कनेक्टिव्हिटीसाठी बृहत आराखड्याला ’ मान्यता देऊन लक्षणीय प्रगती झाली . आहे यामुळे भविष्यात या प्रदेशातील कनेक्टिव्हिटीशी संबंधित प्रकल्पांसाठी ही मार्गदर्शक चौकट उपयुक्त ठरेल.
आपल्या भाषणात, पंतप्रधानांनी बिमस्टेकच्या वाढती प्रादेशिक संपर्क व्यवस्था , सहकार्य आणि सुरक्षिततेचे महत्त्व अधोरेखित केले आणि या संदर्भात अनेक सूचना केल्या. बिमस्टेक -सदस्य देशांमधील संपर्क, समृद्धी आणि सुरक्षिततेच्या सेतू म्हणून बंगालच्या उपसागराचे रूपांतर करण्यासाठी प्रयत्न करण्याचे आवाहन पंतप्रधानांनी सहकारी नेत्यांना केले.
पंतप्रधान मोदींसह इतर नेत्यांच्या समक्ष तीन बिमस्टेक करारांवर स्वाक्षऱ्या झाल्या ,जे सध्याच्या सहकार्य प्रकल्पामधील प्रगतीचे प्रतिनिधित्व करतात:  गुन्हेगारी प्रकरणांमध्ये परस्पर कायदेशीर सहाय्याबाबत बिमस्टेक करार;  बिमस्टेक सामंजस्य करार आणि  बिमस्टेक तंत्रज्ञान हस्तांतरण सुविधेच्या स्थापनेबाबत सहकार्य करार
पंतप्रधान कार्यालय
फादर वाल्स यांच्या निधनाबद्दल पंतप्रधानांकडून शोक व्यक्त
नवी दिल्ली, 9 नोव्हेंबर 2020
गुजरातमधील ख्रिस्ती धर्मगुरू आणि लेखक फादर वाल्स यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे.
"फादर वाल्स गुजरातमध्ये विशेष प्रिय होते. गणित आणि गुजराती साहित्यासारख्या क्षेत्रात त्यांनी स्वतःचे वेगळे स्थान निर्माण केले होते आणि त्यांना समाजसेवा करण्याची प्रचंड आवड होती असे पंतप्रधान म्हणाले. वाल्स यांच्या निधनाने आपल्यालादु: ख झाले असून त्यांच्या आत्म्याला शांती मिळो", अशा शब्दात पंतप्रधानानी त्यांना श्रद्धांजली वाहिली अहे.JPS/S.Tupe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रसायन आणि खते मंत्रालय
एनएफएलने,राष्ट्रीय फर्टिलायझर लिमिटेडने एप्रिल -आँगस्ट मधे 13% अधिक वाढ नोंदवत 16.11लाख टन यूरीयाचे केले विक्रमी उत्पादन
खतांच्या विक्री आणि उत्पादनात नोंदविली वाढ
नँशनल फर्टिलायझर लिमिटेड, एनएफएलने 16.11लाख मेट्रिक टनांचे उत्पादन करत, 2020-21 या आर्थिकवर्षीच्या पहिल्या पाच महिन्यांत आपले लक्ष्य साध्य केले ,हे उत्पादन 2019-20 या गत आर्थिक वर्षाच्या उत्पादनापेक्षा 13%जास्त असून गतवर्षी याच काळात ते 14.26 लाख मेट्रीक टन इतके होते.
केंद्रीय रसायने आणि खते मंत्रालयाचा सार्वजनिक क्षेत्रातील उपक्रम एनएफएलने गतवर्षीच्या तुलनेत 16%अधिक वाढ नोंदवत एप्रिल ते आँगस्ट 2020 पर्यंत 23.81लाख मेट्रिक टन खतांची विक्री केली, गतवर्षीच्या याच काळात 20.57मेट्रिक टन विक्री झाली होती.
गेल्या काही वर्षांत कंपनीने एका उत्पादनापासून सुरुवात करत डिएपी ,एमओपी ,एसएसपी  ,आणि काँम्प्लेक्स खते, बेंटोनाईट सल्फर ,बियाणे ,जैविक खतांचे नवीन प्रकार आणि कृषी रसायने अशी अनेक प्रकारची उत्पादने तयार केली आहेत. एनएफएल आता शेतकऱ्यांना सर्व कृषी उत्पादने एकाच छताखाली पुरवित आहे.
सध्या कंपनीच्या, पंजाबमध्ये नांगल आणि भटिंडा, हरीयाणात पानीपत , मध्यप्रदेशातील गुना जिल्ह्यात विजयपूर येथे दोन, अशा पाच फ़ॅक्टरीज सुरू असून विजयपूर येथे जैविक खते तर पानीपत येथे बेंटोनाईट सल्फरची फँक्टरी सुरु आहे.